open-index/open-wikipedia-markdown huggingface dataset:
The Player (film)

***Igrač*** (engleski *The Player*) je američka filmska satira iz 1992. koju je režirao Robert Altman prema scenariju koji je napisao Michael Tolkin, zasnovano na istoimenom romanu iz 1988. Glavne uloge tumače Tim Robbins, Greta Scacchi, Fred Ward, Whoopi Goldberg i Peter Gallagher. Radnja se odvija oko producenta u Hollywoodu, Griffina Milla, koji odlučuje da li će jedan scenarij dobiti odobrenje za snimanje u film ili ne. Kada počne dobivati anonimne prijetnje smrću zbog toga jer je nekome odbio scenarij, ubije jednog scenarista za kojeg posumnja da je krivac, ali možda taj nije bio autor pisama.

*Igrač* je sadržavao razne autoironične reference na Hollywood i studijski sistem odobravanja snimanja filmova, a u njemu je gotovo šezdesetak slavnih ličnosti prihvatilo igrati cameo nastup za zanemariv honorar. Uz crni humor na račun Hollywooda, kritičari su osobito hvalili i uvodnu scenu snimljenu u jednom kadru, a koja traje nevjerojatnih 7 minuta i 47 sekundi. *Igrač* je doživio hvalospjeve kritičara te nominiran za nekoliko nagrada, dok je karijera režisera Altmana ovime doživjela renesansu.

## Glavne uloge

* Tim Robbins - Griffin Mill
* Greta Scacchi - June Gudmundsdottir
* Fred Ward - Walter Stuckel
* Whoopi Goldberg - Detektiv Avery
* Peter Gallagher - Larry Levy
* Brion James - Joel Levison
* Cynthia Stevenson - Bonnie Sherow
* Vincent D'Onofrio - David Kahane
* Dean Stockwell - Andy Civella
* Richard E. Grant - Tom Oakley
* Sydney Pollack - Dick Mellon
* Lyle Lovett - Detektiv DeLongpre
* Dina Merrill - Celia

* Gina Gershon - Whitney Gersh
* Jeremy Piven - Steve Reeves
* Malcolm McDowell - on sam
* Cher - ona sama
* Bruce Willis - on sam
* Julia Roberts - ona sama
* Jeff Goldblum - on sam
* Anjelica Huston - ona sama
* Peter Falk - on sam
* Lily Tomlin - ona sama
* Burt Reynolds - on sam
* Jack Lemmon - on sam
* Nick Nolte - on sam

## Nagrade
*Igrač* je dobio dva Zlatna globusa: najbolji film - komedija ili mjuzikl i najbolji glavni glumac u komediji ili mjuziklu (Tim Robbins). Za još dvije kategorije su nominirani najbolji režiser (Altman) i scenarij (Tolkin).

Nagrađen je i sa dvije BAFTA nagrade: najbolja režija (Altman) i najbolji scenarij (Tolkin). Nominiran je za još tri dodatne kategorije: najbolji glumac (Robbins), montaža i film.

Filmski festival u Cannesu je filmu uručio dvije nagrade: za najbolju režiju (Altman) i najboljeg glumca (Robbins).

Nagrade Udruženja njujorških filmskih kritičara nagradila je *Igrača* u kategoriji najboljeg filma, režisera (Altman) i fotografije, dok je scenarij dobio 2. mjesto.

Oscari su film nominirali u tri kategorije: najbolja režija, adaptirani scenarij i montaža.
## Reference

## Vanjske veze
* 
* 
* 
* 
*
The Dirty Game

***The Dirty Game*** (), također poznata i pod naslovima *Špijuni među nama* () ili *Tajni rat* (, ) je američko-zapadnonjemačko-francusko-italijanski crno-bijeli špijunski omnibus film snimljen 1966. godine u režiji Christian-Jacquea, Wernera Klingnera, Carla Lizzanija i Terencea Younga. Sastoji se od tri priče koje okvirno povezuje narator, odnosno glavni lik generala na čelu američkih obavještajaca te koje prikazuje kako se američka i druge zapadne obavještajne službe u različitim zemljama sukobljavaju sa Sovjetima i njihovim agentima. Film je nastao u pokušaju da se tadašnja velika popularnost špijunskog žanra (potaknuta serijom o Jamesu Bondu) spoji sa trendom omnibus filmova koji su dominirali evropskom kinematografijom, te okupi što je moguće više zvijezda tadašnjeg svjetskog filma.

## Uloge
* Henry Fonda ... Dimitri Koulov
* Robert Ryan ... General Bruce
* Vittorio Gassman ... Perego / Ferrari (French)
* Annie Girardot ... Suzette / Monique (French)
* Bourvil ... Lalande
* Robert Hossein ... Dupont
* Peter van Eyck ... Petchatkin
* Maria Grazia Buccella ... Natalia
* Mario Adorf ... Callaghan
* Jacques Sernas ... Sernas
* Georges Marchal ... Serge
* Wolfgang Lukschy ... Ruski general
* Louis Arbessier ... Ivanov
* Jackie Blanchot ... Joe
* Gabriel Gobin ... O'Hara
* Helmut Wildt ... Perry
* Violette Marceau ... Lisa
* Gabriella Giorgelli
* Nino Crisman
* Oreste Palella
* Renato Terra
* Klaus Kinski ... Ruski agent

## Reference

## Vanjske veze
*
F.B.I. operazione Baalbeck

***F.B.I. operazione Baalbeck*** (), također poznat i kao Dernier avion pour Baalbeck () je italijansko-francusko-libanonski crno-bijeli špijunsko-pustolovni film snimljen 1964. godine u režiji Marcella Gianninija i Huga Fregonesea. Radnja prikazuje kako američka tajna služba FBI u Libanon šalje svog operativca (koga tumači Jacques Sernas) sa zadatkom da rasvijetli smrt svog prethodnika i razotkrije mrežu krijumčara koja financira teroriste. Film se velikim dijelom oslanjao na tada popularan trend eurospy filmova.
  
## Uloge
 
* Rossana Podestà ... Isabel Moore
* Jacques Sernas ... Nicholas 'Nick' Mann
* George Sanders ... Princ Makowski
* Folco Lulli ... John Volpi
* Leopoldo Trieste ... Pagani
* Yoko Tani ... Asia
* Miranda Martino ... Pjevačica
 
## Izvori

## Vanjske veze
*
Agente Z 55 missione disperata

***Agente Z 55 missione disperata*** () je italijansko-špansko-francuski špijunski film snimljen 1965. godine u režiji Roberta Bianchija Monteroa. Protagonist, koga tumači španski glumac Germán Cobos, je američki obavještajac poslan u Hong Kong sa zadatkom pronađe nuklearnog fizičara koga su oteli kineski komunistički agenti. Film, snimljen na hongkonškim lokacijama i predstavnik *[[eurospy]]* trneda, je godine 1967. dobio nastavak pod naslovom *Agent Z-55, Atomic Secret*.

## Uloge
* Germán Cobos ... Robert Manning, Agent Z-55
* Yoko Tani ... Su Ling
* Gianni Rizzo ... Barrow
* Maria Luisa Rispoli ... Sally
* Milton Reid ... To-go
* Francisco Sanz ... Profesor Larsen
* Giovanni Cianfriglia ... Barrowljev pomoćnik
* Leontine May ... Tania
* José Calvo ... Direktor komapnije

## Izvori

## Vanjske veze
*
Back in the Streets

**Back in the Streets** je EP album američkog heavy metal sastava Dokken. Izdan je 1979. godine.

## Popis pjesama
;A strana
# "Back in the Streets" *<small>([[Don Dokken]], [[George Lynch (musician)|George Lynch]])</small>* – 3:15
# "Felony" *<small>(Dokken, Lynch, [[Mick Brown (musician)|Mick Brown]])</small>* – 2:45
# "Day After Day" *<small>(Dokken, Lynch)</small>* – 5:35
# "We're Going Wrong" *<small>(Dokken, Lynch)</small>* – 3:35

;B strana
# "Liar" (live) *<small>(Dokken)</small>* – 3:45
# "Prisoner" (live) *<small>(Lynch, [[Jeff Pilson]], Brown)</small>* – 6:05

   
## Osoblje
### Dokken
* Don Dokken - vokal, ritam gitara
* George Lynch - gitara
* Juan Croucier - bas, prateći vokal
* "Wild" Mick Brown - bubnjevi

### Produkcija
* Michael Wagener - producent, inženjer
## Reference
James Hannam

**James Hannam** (Engleska, 1970-ih – ), britanski historičar, medievalist i autor. Studije je započeo na Univerzitetu u Oxfordu i 1993. stekao titulu prvostupnika fizike, nakon čega je 2001. upisao historiju na Koledžu Birkbeck pri Univerzitetu u Londonu i 2003. magistrirao na temu srednjovjekovnog odnosa Crkve i prirodne filozofije. Doktorski studij historije filozofije i nauke pohađao je na Univerzitetu u Cambridgeu i 2008. obranio doktorat s disertacijom *Nastava filozofije prirode i matematike na Oxfordu i Cambridgeu od 1500. do 1570. godine* (). Godine 2009. u Ujedinjenom Kraljevstvu objavio je svoje kapitalno djelo *Božji filozofi* (), u Sjedinjenim Državama izdan pod naslovom *Geneza nauke* (), koje obrazlaže da je srednjovjekovni svijet postavio temelje moderne nauke i obrađuje višestruke historijske zablude i mitove o "mračnom dobu", široko rasprostranjenim u popularnoj kulturi. Njegova knjiga dobila je pozitivne recenzije od historičara i naučnika, uz manje zamjerke da se više radi o djelu za široke mase (profesore, studente i laike) negoli dubljem istraživačkom radu, dok su opaske stizale od strane sekularističko-humanističkih publikacija. Godine 2010. knjiga je ušla među šest nominiranih za nagradu najbolje naučne knjige od Kraljevskog društva, a godinu dana kasnije bila je kandidirana i za nagradu Dingle koju dodjeljuje Britansko društvo za historiju nauke. U međuvremenu, knjiga je prevedena na nizozemski, njemački, italijanski i portugalski jezik. Hannam doprinosi za časopise kao štu su *[[The Spectator]]*, *[[History Today]]*, *[[Standpoint (časopis)|Standpoint]]*, *[[New Scientist]]* i *[[Huffington Post]]*, i aktivan je član Instituta Faraday za nauku i religiju, Britanskog društva za historiju nauke i Foruma za nauku i religiju. Živi u Kentu na jugoistoku Engleske, oženjen je i ima dvoje djece.

## Opus
* *Church Discipline of Natural Philosophers in the Middle Ages* (magistarska teza), University of London, 2003
* *Teaching Natural Philosophy and Mathematics at Oxford and Cambridge 1500-1570* (doktorska disertacija), University of Cambridge, 2008
* *God's Philosophers: How the Medieval World Laid the Foundations of Modern Science*, London: Icon Books, 2009, 
** *Gods Filosofen: Hoe in de Middeleeuwen de basis werd gelegd voor de moderne wetenschap* (nizozemsko izdanje), Amsterdam: Nieuw Amsterdam, 2010, 
** *The Genesis of Science: How the Christian Middle Ages Launched the Scientific Revolution* (američko izdanje), Washington, DC: Regnery; New York: Perseus, 2011, 
** *Die vergessenen Erfinder: Wie im Mittelalter die moderne Wissenschaft entstand* (njemačko izdanje), Augsburg: Sankt Ulrich Verlag, 2011, 
** *La genesi della scienza: Come il Medioevo cristiano ha posto le basi della scienza moderna* (italijansko izdanje), Crotone: D'Ettoris, 2015, 

## Reference

## Vanjske veze
*  Službene stranice Jamesa Hannama
*  James Hannam, Huffington Post
*  James Hannam , Faraday Institute for Science and Religion, St Edmund's College, Cambridge
Mick Box

**Michael Frederick "Mick" Box** (Walthamstow, London, Velika Britanija, 9. jun, 1947) je engleski rock gitarista, poznat kao jedan od osnivača i lider grupe Uriah Heep.

Mick Box jedini je član klasične postave koji je i danas aktivan u sastavu.

Trenutno živi u Sjevernom Londonu sa svojom drugom suprugom i sinom.

## Diskografija
### Sa David Byron
* *[[Take No Prisoners (David Byron album)|Take No Prisoners]]* - 1975
### S Uriah Heep
* *[[Very 'eavy... Very 'umble]] * - 1970
* *[[Salisbury (album)|Salisbury]]* - 1971
* *[[Look at Yourself]]* - 1971
* *[[Demons & Wizards (Uriah Heep album)|Demons & Wizards]]* - 1972
* *[[The Magician's Birthday]]* - 1972
* *[[Uriah Heep Live|Live '73]]* - 1973
* *[[Sweet Freedom]]* - 1973
* *[[Wonderworld (album)|Wonderworld]]* - 1974
* *[[Return to Fantasy]]* - 1975
* *[[High and Mighty (album)|High and Mighty]]* - 1976
* *[[Firefly (Uriah Heep album)|Firefly]]*...1977
* *[[Innocent Victim]]*...1977
* *[[Fallen Angel (Uriah Heep album)|Fallen Angel]]* - 1978
* *[[Conquest (Uriah Heep album)|Conquest]]* - 1980
* *[[Abominog]]* - 1982
* *[[Head First (Uriah Heep album)|Head First]]* - 1983
* *[[Equator (Uriah Heep album)|Equator]]* - 1985
* *[[Raging Silence]]* - 1989
* *[[Different World (album)|Different World]]* - 1991
* *[[Sea of Light (album)|Sea of Light]]* - 1995
* *[[Sonic Origami]]* - 1998
* *[[Wake the Sleeper]]* - 2008
* *[[Celebration (Uriah Heep album)|Celebration]]* - 2009
* *[[Into the Wild (Uriah Heep album)|Into the Wild]]* - 2011
* *[[Outsider (Uriah Heep album)|Outsider]]* - 2014

## Vanjske veze

* [Http://www.mick-box.net Službena web stranica Mick Box]
New Humanist

***New Humanist*** je britanski kvartalni časopis o politici, kulturi, novostima, filozofiji i nauci iz skeptične perspektive. Osnovao ga je C. A. Watts u novembru 1885. godine i prvotno je nosio naziv *Watts's Literary Guide*, a danas ga izdaje Racionalističko udruženje iz Londona. Poznatiji kolumnisti koji su pisali za *New Humanist* su Laurie Taylor, Simon Hoggart, Sally Feldman i Hazhir Teimourian. Od septembra 2013. glavni urednik časopisa je Daniel Trilling.

## Vanjske veze
*  New Humanist Magazine
OSS 77 – Operazione fior di loto

***OSS 77 – Operazione fior di loto*** () je italijansko-francuski špijunski film snimljen 1965. godine u režiji Bruno PaolinelliBruna Paolinellija (pod pseudonimom John Huxley). Radnja prikazuje kako naučnik iz komunističke Kine bježi na Zapad zajedno sa podacima o kineskoj atomskoj bombi i pronalazi utočište u rimskoj bolnici, gdje postaje predmetom zanimanja nekoliko obavještajnih službi. Napravljen u stilu tada popularnih eurospy filmova, kasnijim kritičarima je postao zanimljiv prije svega zbog muzičke podloge Luisa Bacalova.

## Vanjske veze
*
The Bedford Incident

***The Bedford Incident*** () je američko-britanski crno-bijeli igrani film snimljen 1965. godine u režiji Jamesa B. Harrisa. Po žanru je mješavina trilera, drame i ratnog filma, a temelji se na istoimenom romanu Marka Rascovicha, koji je pak bio inspiriran kako klasičnim romanom ''Moby Dick'' Hermana Melvillea, tako i nizom stvarnih incidenata koji su se događali za vrijeme tada aktualnog Hladnog rata. Protagonist, koga tumači Richard Widmark je zapovjednik američkog razarača *USS Bedford* koji postaje opsjednut time da uhvati sovjetsku podmornicu u Sjevernom Atlantiku. Radnja prikazuje kako njegova nastojanja sve više uznemiravaju fotoreportera (čiji lik tumači Sidney Poitiier) i bivšeg njemačkog podmorničara koji se kao NATO-v promatrač zatekao na brodu, te obojica postaju uvjereni da brodom zapovjeda čovjek koji je uvjeren da vodi, odnosno može izazvati pravi rat.

Harris, kome je to bio režijski debi, prije toga je bio poznat kao blizak suradnik Stanleya Kubricka. Film se svojom temom, zapletom, alli i apokaliptičnom završnicom značajno oslanjao na prethodne godine snimljene filmove ''Fail-Safe'' i *[[Dr. Strangelove]]*, odnosno nastojao iskoristiti bojazan od mogućnosti da hladnoratovske napetosti igrom slučaja i protiv bilo čije volje eskaliraju do uništenja civilizacije i čovječanstva.

## Uloge
* Richard Widmark ... Kapetan bojnog broda Eric Finlander, USN
* Sidney Poitier ... Ben Munceford
* Eric Portman ... Komodor Wolfgang Schrepke, "Westdeutsche Marine"
* James MacArthur ... POtporučnik Ralston, USN
* Martin Balsam ... Kapetan korvete Chester Potter, MC, USNR
* Wally Cox ... Mornar Merlin Queffle
* Michael Kane ... Commander Allison, USN, Executive Officer
* Colin Maitland ... Mornar Jones
* Donald Sutherland ... Bolničar Nerney

## Povezano
* *[[Fail-Safe (film)|Fail-Safe]]*

## Reference

## Vanjske veze
* 
* 
*
Invasion (film, 1966)

***Invasion*** () je britanski crno-bijeli science fiction film snimljen 1966. godine u režiji Alana Bridgesa. Radnja se događa u izoliranoj provincijskoj bolnici gdje je nakon prometne nesreće doveden pacijent za koga se ispostavi da je vanzemaljac, a koga progoni grupa mongoloidnih vanzemaljki i, kako bi ga uhvatila, oko bolnice uspostavlja polje sile koje blokira sve u njoj. Film je snimljen sa izuzetno niskim budžetom, a Robert Holmes, autor sinopsisa, je kasnije neke od motiva zapleta koristio za epizodu popularne BBC-jeve serije *[[Doctor Who]]*.

## Uloge
* Edward Judd ... Dr. Mike Vernon
* Yoko Tani ... Vođa Listrijanaca
* Valerie Gearon ... Dr. Claire Harland
* Lyndon Brook ... Brian Carter
* Eric Young ... Listrijanac
* Tsai Chin ... Bolničarka Lin
* Barrie Ingham ... Major Muncaster
* Anthony Sharp ... Lawrence Blackburn
* Glyn Houston ... Policijski narednik Draycott
* Ann Castle ... Sister Evans
* John Tate ... Dundy
* Jean Lodge ... Barbara Gough

## Vanjske veze
* ''Invasion'' (1966) at IMDb
* ''Invasion'' at British Horror Films  
* ''Invasion'' at BFI Screenonline
English Defence League

**English Defence League** (, akr. **EDL**) je radikalni desničarski i anti-islamski pokret utemeljen 2009. u gradu Lutonu u Engleskoj. Organizacija je nastala kao kontrapod al-Muhadžirunu, također radikalnom pokretu sastavljenom od lokalnih salafista. EDL je organizirao na desetine uličnih protesta po britanskim gradovima, najčešće od par stotina pristaša, i često se sukobljavao s neistomišljenicima i antifašističkim grupama kao što su Ujedinjeni protiv fašizma (UAF). Vodstvo EDL-a u početku se sastojalo od Tommyja Robinsona i Kevina Carrolla koji su u oktobru 2013. napustili organizaciju, a danas su na čelu Tim Ablitt i Alan Lake.

## Literatura

* 
* 
* 
* 
* 
* 

## Vanjske veze

*  English Defence League
Superseven chiama Cairo

***Superseven chiama Cairo*** () je italijansko-francuski špijunsko-akcioni film snimljen 1965. u režiji Umberta Lenzija. Predstavljao je jedno od ostvarenja "eurospy" žanra, odnosno nastojao maksimalno iskoristiti tada izuzetnu popularnost filmova o James Bondu, pa i njegov protagonist, britanski tajni agent koga tumači američki glumac Roger Browne, predstavlja njegovu svojevrsnu kopiju. Radnja prikazuje kako ga put šalje u Egipat gdje treba spriječiti da tovar radioaktivnog metala padne u ruke kriminalne organizacije. Film je sniman na autentičnim lokacijama u Egiptu. Godine 1967. je snimljen nastavak pod naslovom *[[Le spie amano i fiori]]*, također u Lenzijevoj režiji.

## Uloge
* Roger Browne	... 	Martin Stevens / Superseven
* Fabienne Dali	... 	Denise
* Massimo Serato	... 	Alex
* Andrea Aureli	... 	Il Levantino (kao Andrew Ray)
* Dina De Santis	... 	Tania
* Antonio Gradoli	... 	Yussef (kao Anthony Gradwell)
* Stella Monclar... 	Nietta
* Mino Doro	... 	Il Professore
* Franco Castellani	... 	L'Ispettore Stugel
* Claudio Biava	... 	Hans
* Wilbert Bradley
* Emilio Messina	... 	Nickols
* Sandro Pellegrini
* Francesco De Leone	... 	Prof. Gabin
* Rosalba Neri	... 	Faddja
* Paolo Bonacelli	... 	Captain Hume

## Vanjske veze
*
Le spie amano i fiori

***Le spie amano i fiori*** () je italijansko-španski špijunsko-science fiction (spy-fi) film snimljen 1966. u režiji Umberta Lenzija (pod pseudonimom "Hubert Humphry"). Predstavlja nastavak filma *[[Superseven chiama Cairo]]*, a u njemu američki glumac Roger Browne ponavlja lik britanskog tajnog agenta Martina Stevensa. Radnja prikazuje kako nastoji spriječiti grupu zlikovaca da koristi uređaj koji je u stanju izazvati raspad elektroenergetske mreže u cijelom svijetu, a pri čemu mu pomaže lijepa francuska novinarka (koju tumači Emma Danieli). Scenario je djelomično bio inspiriran masovnim raspadom elektroenergetskog sistema koji je prethodne godine bio pogodio dijelove Kanade i Sjeveroistoka SAD.

## Uloge
* Roger Browne as Martin Stevens
* Emma Danieli as Geneviève
* Daniele Vargas as Harriman
* Marino Masé as Dick
* Yoko Tani as Mei Lang
* Sal Borgese as Il Sordo, Harriman's hunchman
* Fernando Cebrián as Ahmed Murad
* Tullio Altamura as Greg Danar
* Attilio Dottesio

## Izvori

## Vanjske veze
*
Montirani proces (TV serija)

***Montirani proces*** je hrvatska humoristička TV serija koja se od 2015. do 2016. emitirala na programu Hrvatske radiotelevizije. Njeni tvorci i glavni izvođači su bili poznati po radu na satiričkom websiteu News-bar.hr, a sadržaj epizoda je ismijavao glavne ličnosti hrvatske politike. Serija, koja se počela emitirati nedugo nakon dolaska desničarske Domoljubne koalicije na vlast, ali dok je HRT-om još upravljao prethodnoj vlasti blizak direktor Goran Radman, je skinuta sa programa nakon što je vodstvo HRT preuzeo novi direktor Siniša Kovačić, novinar blizak novim vlastodršcima. Kao službeno obrazloženje je navedeno da sadržaj emisije "širi rasnu, vjersku i etničku mržnju".

## Izvori

## Vanjske veze
*
Rationalist Association

**Rationalist Association** (; izvorno *Rationalist Press Association*) je britanska organizacija osnovana 1885. od strane grupe racionalista koji su bili nezadovoljni političkom i intelektualnom degradacijom lokalnog sekularnog pokreta. Prvotni zadatak udruženja bio je izdavanje literature koja je u to vrijeme bila previše antireligiozna za objavljivanje kod glavnih izdavača i knjižara. Osnivač udruženja je Charles Albert Watts, izdavač koji je štampao *National Reformer* i većinu knjiga Charlesa Bradlaugha. Godine 1959. organizacija je brojala maksimalnih 5000 članova. Današnja publikacija Racionalističkog udruženja je *[[New Humanist]]*, kvartalni časopis dostupan i online.

## Predsjednici
* Herbert Leon (1916)
* Graham Wallas (1926–1929)
* Harold Laski (1929–1933)
* Harry Snell (1933–1940)
* Charles Marsh Beadnell (1940–1947)
* Cyril Dean Darlington (1948–1949)
* Archie Edward Heath (1949–1954)
* Bertrand Russell (1955–1970)
* Barbara Wootton (1970–1973)
* Peter Ritchie Calder (1973–1981)
* Hermann Bondi (1981–2005)
* Jonathan Miller (2006–)

## Povezano
* Britansko humanističko udruženje
* Etičko društvo Conway Hall
* Međunarodna humanistička i etička unija
* Nacionalno sekularno društvo
* Australijsko racionalističko društvo

## Literatura
*  A study in political psychology.
* 
* 
* 
* 
* 

## Vanjske veze
*  A very brief history of the Rationalist Association, New Humanist
Daniel Trilling

**Daniel Trilling** (? – ), britanski novinar, urednik i autor. Od septembra 2013. radi kao glavni urednik časopisa *[[New Humanist]]*, publikacije Racionalističkog udruženja iz Londona. Prije toga je radio kao urednik za *[[New Statesman]]*, a ostali mediji za koje je doprinosio su *[[The Guardian]]* i *[[London Review of Books]]*. Godine 2013. objavio je knjigu *Bloody Nasty People* koja obrađuje uspon radikalne desnice u Ujedinjenom Kraljevstvu, osobito stranaka poput Britanske nacionalne partije (BNP) i Engleske lige obrane (EDL).

## Opus
* *Bloody Nasty People: The Rise of Britain's Far Right*, London: Verso Books, 2013, 
* *Europe's White Working Class Communities: A Report on Six EU Cities*, New York: Open Society Foundations, 2014, 

## Reference

## Vanjske veze
*  Daniel Trilling, New Humanist
*  Daniel Trilling, The Guardian
*  Daniel Trilling, New Statesman
*  Daniel Trilling, London Review of Books
Prospect (časopis)

***Prospect*** je britanski mjesečni časopis specijaliziran za politiku, ekonomiju i vijesti. Teme uključuju britansku, evropsku i američku politiku, društvena pitanja, umjetnost, književnost, film, nauku, medije, historiju, filozofiju i psihologiju. Časopis objavljuje dugačke analitičke članke, reportaže, debate, diskusije, intervjue, kolumne i kratke vijesti. *Prospect* je utemeljen u oktobru 1995. od strane Davida Goodharta i gaji raznolikost političkog spektra. Za časopis su pisali Lionel Shriver, A. C. Grayling, Gordon Brown, Mohamed ElBaradei, Michael Lind, Andrew Brown, Michael Ignatieff, Geoff Dyer, Francis Fukuyama, Roger Scruton, Andrew Marr, John Kay i John Maxwell Coetzee, a među intervjuiranima su Orhan Pamuk, Adair Turner, Paul Wolfowitz i Hilary Mantel. *Prospect* je stekao svjetski publicitet kada je u oktobru 2005. počeo objavljivati listu "100 vodećih svjetskih intelektualaca", temeljenu na internetskoj anketi.

## Vanjske veze
*  Prospect Magazine
Lord Jim (film)

***Lord Jim*** je britansko-američki historijsko-pustolovni film snimljen 1965. godine u režiji Richarda Brooksa. Predstavlja drugu po redu ekranizaciju istoimenog romana Josepha Conrada. Protagonist, čiji lik tumači Peter O'Toole, je pomorski časnik koji je krajem 19. vijeka osramoćen kada u oluji napusti brod sa putnicima, te otada luta svijetom. Radnja prikazuje kako dolazi u (fiktivnu) otočnu zemlju Patusan te tamošnjim žiteljima počne pomagati da se suprotstave bandi razbojnika na čelu sa "Generalom" (koga glumi Eli Wallach).

*Lord Jim* je predstavljao jedan od najambicioznijih projekata studija Columbia Pictures, kojim je on nastojao ponoviti uspjeh svog ranijeg filma ''Lawrence od Arabije'', sa kojim je, osim sličnosti zapleta, dijelio i glavnog glumca. U film je potrošena ogromna količina novca, a osim londonskih studija su se koristile i lokacije u Hong Kongu, Maleziji i Kambodži. Prema O'Tooleovom svjedočenju snimanje u Kambodži su obilježili nesnosna vrućina, insekti i neprijateljstvo lokalnog stanovništva. Kao prevoditelj je filmskoj ekpi služio Dith Pran, ljekar koji će kasnije preživjeti Kambodžanski genocid i postati poznat kao protagonist znamenitog filma *[[The Killing Fields]]*.

Nakon premijere je film dočekan sa poraznim kritikama, pri čemu se najčešće navodilo da Brooks, čija su dotadašnja specijalnost bile drame, nije sposoban napraviti epski spektakl. Lošim kritikama je bio izložen i sam O'Toole, koji je, međutim, tvrdio da mu je uloga Lorda Jima najbolja i najdraža u cijeloj karijeri.

## Uloge
* Peter O'Toole &mdash; Lord Jim
* James Mason &mdash; "Gentleman" Brown
* Curt Jürgens &mdash; Cornelius
* Eli Wallach &mdash; General
* Jack Hawkins &mdash; Marlow
* Paul Lukas &mdash; Stein
* Daliah Lavi &mdash; Djevojka (Dragulj)
* Akim Tamiroff &mdash; Schomberg
* Juzo Itami &mdash; Waris
* Tatsuo Saito &mdash; Du-Ramin
* Andrew Keir &mdash; Brierly, predsjednik istražnog odbora za *Patnu*
* Jack MacGowran &mdash; Robinson, član posade *Patna*
* Eric Young &mdash; Malajac
* Noel Purcell &mdash; Kapetan Chester
* Walter Gotell &mdash; Kapetan *Patne*
* Rafiq Anwar &mdash; Vođa muslimana (Rafik Anwar)

## Reference

## Vanjske veze
* 
* 
* ''Lord Jim'' at Rotten Tomatoes
*
Compartiment tueurs

***Compartiment tueurs*** () je francuski crno-bijeli kriminalistički film snimljen 1965. godine u režiji Coste Gavrasa, kome je predstavljao cjelovečernji debi. Predstavlja adaptaciju istoimenog romana Sebastiena Japrisota, koji je zajedno sa Gavrasom sudjelovao u pisanju scenarija. Radnja prikazuje kako mlada žena prilikom putovanja vlakom iz Marseillea u Pariz bude ubijena, te kako policijski inspektor (koga glumi Yves Montand) nastoji potencijalnog ubicu pronaći među njenim suputnicima u spavaćem vagonu, ali i kako oni sami postaju njegovim novim žrtvama.

Compartiment tueurs se isticao izuzetno impresivnom glumačkom ekipom, koja je predstavljala tada prilično rijetki spoj nekadašnjih velikih zvijezda predratne francuske kinematografije sa njihovim mlađim kolegama koji su se proslavili u filmovima Novog vala. Sam Gavras je, pak, film napravio pod snažnim uticajem Alfreda Hitchcocka, a što je posebno došlo do izražaja u impresivnoj završnoj sceni koja se odvija u telefonskoj govornici. *Compartiment tueurs* je dobio dobre kritike, a danas predstavlja jedan od rijetkih primjera Gavrasovog "čistog" žanrovskog filma koji, za razliku od njegovih kasnijih ostvarenja, nije imao eksplicitne ili implicitne političke konotacije.

## Uloge
* Yves Montand ... Inspektor Grazziani "Grazzi"
* Jacques Perrin ... Daniel
* Catherine Allégret ... Benjamine Bombat aka "Bambi"
* Pierre Mondy ... Komesar Tarquin
* Claude Mann ... Jean-Lou Gabert
* Jean-Louis Trintignant ... Éric Grandin
* Simone Signoret ... Éliane Darrès
* Charles Denner ... Bob Vaski
* Michel Piccoli ... René Cabourg
* Pascale Roberts ... Georgette Thomas
* Jacques Dynam ... Inspektor Malec
* André Valmy ... Inspektor
* Philippe Rouleau ... Inspektor Antoine
* Maurice Chevit ... Inspektor Moutard
* Nadine Alari ... Mme Grazziani
* Monique Chaumette ... Mme Rivolani
* Paul Pavel ... Rivolani
* Bernadette Lafont ... Georgetteina sestra
* Christian Marin ... Georgettin šurjak
* Serge Rousseau ... kondukter
* Jenny Orléans ... Cabourgova sestra
* Claude Dauphin ... Elianen brat
* Daniel Gélin ... veterinar
* Tanya Lopert ... Mme Garaudy
* Charles Millot ... mrtvozornik
* Albert Michel ... barmen
* José Artur ... novinar
* William Sabatier ... Komesar Tuffi
* Josée Steiner ... zaposlenik hotela Arizona
* André Weber ... pijanica u sjedištu policije
* Edmond Ardisson ... telefonski glas iz Marseillea
* Jacqueline Staup ... Bambijev šef
* Dominique Zardi ... Inspektkor u kavani
* Maurice Auzel ... Inspektor u kavani
* Marcel Bozzuffi ... policajac
* Georges Geret ... policajac
* Dominique Bernard ... radnik u vlaku
* Lionel Vitrant ... inspektor
* Nicole Desailly: pazikuća u Elianeoj zgradi
* Jean Droze ... čovjek u sjedištu policije
* Claude Berri ... radnik u vlaku
* Françoise Arnoul ... sestra u veterinarskoj školi
* Serge Marquand ... Georgettein ljubavnik
* Denise Péron ... pijana dama
* Jean-Pierre Périer
* Bernard Paul
* Lucien Desagneaux

## Vanjske veze
*
Marie Soleil

***Marie-Soleil*** je francuski crno-bijeli igrani film snimljen 1966. godine u režiji Antoinea Bourseillera. Po žanru predstavlja kombinaciju drame i komedije, a naslovna protagonistica, čiji lik tumači Danièle Delorme je kabaretska pjevačica koja počinje ljubavnu vezu sa deset godina mlađim agronomomom (čiji lik tumači Jacques Charrier). Film je doživio neuspjeh i predstavljao je jedino filmsko ostvarenje Bourseillera, koji se nakon toga okrenuo teatru i operi.

## Uloge
* Danièle Delorme : Marie-Soleil
* Jacques Charrier : Axel
* Chantal Darget : Kafka
* Michel Piccoli : Raoul
* Roger Blin : Karl, le patron
* Diane Lepvrier : Élise
* Geneviève Brunet : Thérèse, la polonaise
* Christian Barbier : le directeur de l'exploitation agricole
* Brigitte Bardot : elle-même (cameo)

## Vanjske veze
*
Skeptic

***Skeptic*** () je američki kvartalni časopis za popularnu nauku kojeg izdaje Društvo skeptika iz Altadene. Utemeljen je u proljeće 1992. od strane Michaela Shermera i prvo izdanje bilo je posvećeno Isaacu Asimovu, piscu naučne fantastike. Sljedeća izdanja bila su posvećena raznim oblicima pseudonauke, praznovjerja i iracionalnosti, uključujući teorije zavjera, urbane mitove, kreacionizam, piramidologiju, Bigfoota, itd. Za *Skeptic* su doprinosile razne istaknute ličnosti kao što su naučnik i dobitnik Pulitzera Jared Diamond, evolucijski biolog Richard Dawkins, iluzionist James Randi i komičarka Julia Sweeney.

## Vanjske veze
*  Skeptic Magazine
Scijentizam

**Scijentizam** (prema lat. *scientia*: znanje, nauka), filozofska pozicija i ideologija koja izdiže nauku iznad ostalih tumačenja života te zagovara izdizanje prirodnih nad društvenim naukama. Kao pretjerano povjerenje u metode prirodne nauke koje se primjenjuju u svim područjima istraživanja (npr. u filozofiji, društvenim i humanističkim naukama), scijentizam dolazi i do tvrdnji da društvene nauke i nisu prave nauke jer ne mogu strogo i dosljedno slijediti metodu prirodne nauke pa prema nekima i ne dolaze do naučne istine nego samo do mišljenja, stajališta i vjerovanja.

Scijentizam je osobito bio raširen u 19. vijeku, kada je isticao vjeru u napredak nauke i postizanje sveopćega napretka kroz razvoj (prirodnih) nauka i razumijevanje svijeta oslonjenog na nauku, "religija nauke". Taj optimizam ima dugu tradiciju, iskazanu već u *Teodiceji* Gottfrieda Leibniza, a po kojem je svijet u kojem živimo najbolji od svih mogućih svjetova. Scijentizmu je sličan tehnoutopizam, ideologija koja vjeruje da će nauka i tehnika uroditi društvom budućnosti, u kojem će svi živjeti u idealnim uvjetima te učiniti da čovječanstvo iz prostora nužnosti prijeđe u prostore slobode.

## Literatura
* Scijentizam. 2013. Hrvatska enciklopedija, mrežno izdanje. Leksikografski zavod Miroslav Krleža. Zagreb. http://www.enciklopedija.hr/Natuknica.aspx?ID=55057 (pristupljeno 18. 3. 2016).
Dream Evil

**Dream Evil** - četvrti studijski album grupe Dio, objavljen 21. jula 1987. godine.

## Spisak pjesama
# *Night People* (Dio, Craig Goldy, Jimmy Bain, Claude Schnell, Vinny Appice) – 4:06
# *Dream Evil* (Dio, Goldy) – 4:26
# *Sunset Superman* (Dio, Goldy, Bain, Schnell, Appice) – 5:45
# *[[All the Fools Sailed Away]]* (Dio, Goldy) – 7:10
# *Naked in the Rain* (Dio) – 5:09
# *Overlove* (Dio, Goldy, Appice) – 3:49
# *[[I Could Have Been a Dreamer]]* (Dio, Goldy) – 4:42
# *Faces in the Window* (Dio, Goldy, Bain, Schnell, Appice) – 3:53
# *When a Woman Cries* (Dio, Goldy, Bain, Schnell, Appice) – 4:43

## Osoblje
* Ronnie James Dio - vokal
* Craig Goldy - gitara
* Jimmy Bain - bas
* Claude Schnell - klavijature
* Vinny Appice - bubnjevi
* Mitchell Singing Boys - refren u pjesmi *[[All the Fools Sailed Away]]*
## Vanjske veze
* "I Could Have Been a Dreamer" video clip
* ''Dream Evil'' song lyrics
Les Ruses du diable

***Les Ruses du diable*** () je francuski crno-bijeli igrani film snimljen 1966. godine u režiji Paula Vecchialija. Po žanru je drama, a protagonistica, čiji lik tumači Geneviève Thénier je skromna krojačica kojoj tajanstveni anonimni pošiljalac počne svakodnevno slati omotnice sa 10.000 franaka, a što je potakne da počne istraživati njegovi identitet i motive. *Les Ruses* je po svom stilu predstavljao ostvarenje Novog vala.

## Uloge
* Geneviève Thénier : Ginette
* Danielle Ajoret : Solange
* Jean-Claude Drouot : Daniel
* Michel Piccoli : l’antiquaire
* Roger Blin : le châtelain
* Nicole Courcel : la patronne
* Marie Déa : la directrice
* Andrée Tainsy : la mère de Ginette
* Germaine de France : Mariette
* Micheline Bona
* Jacques Harden
* Marc Johannès
* Denise Péron
* Jean Pommier
* Martine de Riche
* Sonia Saviange
* Hélène Surgère
* Raymonde Vattier
* Paul Vecchiali

## Vanjske veze
*
Kotu

**Kotu** (*kotthu*), popularno šrilankansko ulično jelo koje čini nasjeckani roti, povrće, jaja, meso i začini. U doslovnom prijevodu znači *nasjeckan*. Ističe se ljutošću i zasitnošću. Ako ga netko drugi priprema, potrošač sam bira vrstu i količinu sastojaka. Kotu može biti s piletinom, teletinom, govedinom, vegetarijanski i sl. Kotu se u smislu svoje popularnosti često naziva i *šrilankanskim* ''hamburgerom''. Kao jelo pogodno za zajedničke obiteljske večere postao je popularan u sjevernoameričkim gradovima poput Toronta i New Yorka.

## Izvori
Ivan I. Ernušt

**Ivan I. Ernušt** (rođen: ***Ivan Ernuszt***) (?, Kraljevina Švedska, ? &ndash; Čakovec, Kraljevina Ugarska 3. 3. 1476), hrvatski ban koji je bio doživotni ban cijele Slavonije, bankar, kraljevski savjetnik i osnivač budimske plemičke, veletrgovačke i bankarske porodice Ernušti.

## Biografija
Ban Ivan I. Ernušt Hampo je podrijetlom bio švedski Židov koji se doselio u Kraljevinu Ugarsku sredinom 15. stoljeća. Po zanimanju je bio trgovac svinjama. Nakon što se preobratio na katoličanstvo stekao je veliki imetak unosnim poslovima kao stalni bankar ugarskog kralja Matije Korvina. Od 1461 godine radio je u javnim službama u Požunu, a od 1467 do 1476 bio je blagajnik Kraljevstva. Kralj Matija Korvin je banu Ernuštu 1469 ustupio rudnike bakra u Novom Zoilu (*danas dio [[Slovačka|Slovačke]]*), da bi mu ih 1472 godine oduzeo zbog neuredna poslovanja. 1470 postao je vitez Kraljevstva, a 1473 godine doživotni ban cijele Slavonije, pa mu je kralj Matija Korvin prodao posjede u Hrvatskoj, Štrigovu i Čakovcu. Bio je vlasnik posjeda i kaštela "Dobra Kuća" kraj Daruvara. U Napulju je 1475 dogovarao udaju Beatrice, kćeri napuljskoga kralja Ferdinanda I. za kralja Matiju Korvina. Ban Ivan I. Ernušt je bio oženjen za Katarinu Ernušt sa kojom je imao dvojicu sinova; bana Ivana II. Ernušta i pečuškog biskupa Sigismunda Ernušta. Umro je u Čakovcu 3. 3. 1476 godine.

## Reference
The Professionals (film, 1966)

***The Professionals*** () je američki vestern film snimljen 1966. godine u režiji Richarda Brooksa. Naslovni protagonisti su četvorica ljudi - bivši vojni oficir i stručnjak za moderno oružje (Lee Marvin), stručnjak za eksplozive (čiji lik tumači Burt Lancaster), krotitelj konja (čiji lik tumači Robert Ryan i vrhunski skaut (čjiji lik tumači Woody Strode) - koje godine 1917. bogati rančer i naftni tajkun (koga glumi Ralph Bellamy angažira da odu u Meksiko i vrate suprugu (čiji lik tumači Claudia Cardinale) koju je oteo odmetnički vođa Jesus Raza (koga tumači Jack Palance). Četvorica odlaze u Meksiko i pri tome se suočavaju sa nizom iskušenja, ali i time da je dvojici od njih Jesus nekadašnji prijatelj i suborac iz prvih dana Meksičke revolucije.

Film se snimao na lokacijama u Kaliforniji i Nevadi, pri čemu je ekipa provodila veliki dio vremena u Las Vegasu gdje se, prema navodima Woodyja Strodea u njegovim memoarima, dobro zabavljala. Na samom snimanju se, pak, dogodio incident u kome je ozlijeđena kaskaderka koja je dublirala lik Claudie Cardinale, pa je glumica, koja u životu prije toga nije jahala bila prisiljena umjesto nje zajahati konja i obaviti opasnu scenu. Film se, pak, odlikovao tada neobičnom uvodnom špicom u kojoj se četvorica glavnih junaka prikazuju kroz male vinjete koje prikazuju njihove vještine.

Film je zbog spektakularnih akcijskih scena postigao izuzetan komercijalni uspjeh. Kritičari u nekim zemljama, a pogotovo u Francuskoj, su mu pokušavali dati određene političke konotacije, odnosno protumačiti kao alegoriju na suvremena zbivanja, bilo kroz odnos protagonista sa Razom koji je bio odraz američkog hladnoratovskog neprijateljstva sa sovjetskim saveznicima iz Drugog svjetskog rata, bilo američke intervencije u Vijetnamu. Dijelu kritičara je, pak, u oči upao izuzetan cinizam likova, bilo da je riječ o protagonistima čiji je isključivi motiv novac, bilo da je riječ o njihovom protivniku koji se od idealističkog revolucionara pretvorio u razbojnika; zbog toga se *The Professionals* smatrao odrazom trendova koji će kasnije postati poznati pod nazivom revizionistički vestren. Kritičari su također film uspoređivali sa nekim ranijim žanrovskim ostvarenjima - *[[Vera Cruz (film, 1954)|Vera Cruz]]* gdje je Lancaster tumačio lik pomalo sličan onome koji tumači u *The Professionals*, kao i kasnijim, i tematski prilično srdonim filmom *[[Divlja horda]]* u kome također nastupa Robert Ryan.

## Uloge
* Burt Lancaster ... Bill Dolworth
* Lee Marvin ... Henry 'Rico' Fardan
* Claudia Cardinale ... Mrs. Maria Grant
* Robert Ryan ... Hans Ehrengard
* Woody Strode ... Jake Sharp
* Jack Palance ... Jesus Raza
* Ralph Bellamy ... Joe Grant
* Joe De Santis ... Ortega
* Rafael Bertrand ... Fierro
* Jorge Martínez de Hoyos ... Pastir
* Marie Gomez ... Chiquita
* José Chávez ... Revolucionar
* Carlos Romero ... Revolucionar
* Vaughn Taylor ... Bankar koji dostavlja novac

## Reference

## Vanjske veze
* 
*
Philip Pullman

**Philip Pullman** (Norwich, 19. 10. 1946. – ), engleski pisac. Najpoznatiji je po svojoj trilogiji *[[Njegova mračna tkanja]]* () koja je osvojila treće mjesto na takmičenju BBC-a za omiljenu knjigu Britanaca održanom 2003. godine. Pulman je nosilac svih najznačajnijih nagrada za djela dječje fantastike, uključujući i Nagradu Astrid Lindgren, najpoznatiju nagradu za dječju književnost na svijetu. Pulman je oženjen i ima dvoje odrasle djece. Živi i radi u Oxfordu.

## Dela
### Njegova mračna tkanja
* Northern Lights (1995)
* The Subtle Knife (1997)
* The Amber Spyglass (2000)

## Izvori

## Vanjske veze

*  Službene stranice Philipa Pullmana
Češka reformacija

**Češka reformacija**, znana i kao **Bohemska reformacija** ili **Husitska reformacija** (koja se dogodila 200 godina prije →protestantske reformacije 16. vijeka) bio je kršćanski pokret 14. i 15. vijeka u Kraljevini Češkoj (današnja Češka) koji je težio reformi rimokatoličke crkve. Trajao je više od 200 godina te je imao značajan utjecaj na historijski razvoj Središnje Europe i smatra se jednim od najvažnijih religijskih, društvenih, intelektualnih i političkih pokreta ranoga novog vijeka. Češka reformacija je stvorila prvu nacionalnu crkvu odvojenu od rimskog autoriteta, prvi radikalni apokaliptični religijski pokret ranog novog vijeka i prva pacifistička protestantska crkva.

Češka reformacija nije bila ujedinjen i jedinstven pokret te nije ostala nepromjenljiva. Iako se rascjepkala na mnogo skupina, neke zajedničke karateristike su dijelili svi – pričest pod obje prilike, mrskost bogatstva i moći crkve, naglasak na Bibliju na domaćem jeziku te izravan odnos između čovjeka i Boga. Češka reformacija uključuje napore da se crkva preustroji, a glavni su pobornici bili Jan Hus, husitski pokret (→Taboriti, →Orebiti), kalkstinci i drugi.

Zajedno sa Valdenzima i Lolardima (koje je vodio John Wycliffe), češka reformacija se smatra pretećom protestantske reformacije. Ovi pokreti se katkad navode kao *Prva reformacija* u češkoj historigrafiji. Usprkos uticaju njemačke i švajcarske reformacije, češka reformacije se nije stopila s njima, iako su se pojedine skupine zbližile sa Luterancima. Češka je reformacija zadržala svoj sopstveni razvoj sve do nasilnog suzbijanja u bohemskoj pobuni 1620. Kralj Ferdinand II Štajerski odlučio je prisiliti svakog stanovnika Bohemije i Moravske da bude katolik u skladu sa principom  *[[cuius regio, eius religio]]* mira u Augsburgu (1555). Češka reformacija tako se raspršila u protestantskom svijetu te s vremenom izgubila svoj unikatnost. Edikt o vjerskoj toleranciji među kršćanskim vjerama koji je 1781. izdao Joseph II od Svetog Rimskog Carstva nije doveo do obnavljanja češke reformacije. Pravi razlog ovog zakona, bio je ograničavanja moći i autonomije katoličke crkve. Josipu II. kao apsolutističkom vladaru nije odgovaralo da ima pored sebe ima jedan autonomni autoritet kao što je to bila katolička crkva sa svojim brojnim redovima, koji su za protureformacije zbog brojnih privilegija, izrasli u državu u državi. Katolička crkva je nakon tog podvrgnuta većoj državnoj kontroli (osobito poreznoj). Usprkos nestanku češke reformacije, njena tradicija nije izgubljena. Razne crkve, pa i izvan Češke, nisu zaboravili njeno nasljeđe, (npr. →Moravska crkva, Čehoslovačka husitska crkva (*Československá církev husitská*), Církev bratrská (*Církev bratrská*) i drugi).

## Izvori
La Curée (film)

***La Curée*** () je francusko-italijanski igrani film snimljen 1966. godine u režiji Rogera Vadima. Predstavlja slobodnu adaptaciju istoimenog romana Emilea Zole sa radnjom premještenom u suvremenu Francusku. Protagonist, čiji lik tumači Peter McEnery, je mladi sin bogatog pariškog industrijalca (čiji lik tumači Michel Piccoli) koji započinje strastvenu ljubavnu vezu sa očevom mladom kanadskom suprugom (čiji lik tumači Jane Fonda).

*La Curée* je predstavljao jedan od nekoliko filmova koje je Vadim sredinom 1960-ih režirao na temelju klasičnih književnih tekstova. Publici je, međutim, daleko više pažnje izazvalo to što u filmu nastupa Fonda, sa kojom se Vadim nedavno prije oženio, te to što se u filmu, slično kao i prethodnom Vadimovom filmu *[[La Ronde (film, 1964)|La Ronde]]*, u nekoliko scena pojavljuje gola, a što je predstavljalo kršenje dotadašnjih cenzorskih tabua. Film je bio sniman u dvije verzije - na francuskom i na engleskom jeziku.

## Uloge
* Jane Fonda: Renée Saccard
* Michel Piccoli: Alexandre Saccard
* Peter McEnery: Maxime Saccard
* Tina Aumont: Anne Sernet
* Jacques Monod: M. Sernet
* Howard Vernon: Advokat
* Douglas Read: Direktor hotela
* Ham-Chau Luong: M. Chou
* Germaine Montero: Gost
* Joé Davray: Vrtlar (nenaveden na špici)
* Hélène Dieudonné : Sobarica (nanevedna na špici)
* Van Doude: Gost (nenaveden na špici)
* Simone Valère: Mme. Sernet (nenavedena na špici)
* Dominique Zardi: Gost (nenaveden na špici)

## Reference

## Vanjske veze
* 
* ''The Game is Over'' at TCMDB
La Voleuse

***La Voleuse*** () ili ***Schornstein Nr. 4*** je francusko-zapadnonjemački crno-bijeli igrani film snimljen 1966. godine u režiji Jeana Chapota. Protagonistica, čiji lik tumači Romy Schneider, je Julia, koja živi u skladnom i sretnom braku sa mužem Wernerom (koga tumači Michel Piccoli) prije nego što mu prizna kako je prije šest godina kao mlada nevjenčana majka dala svoje dijete na usvajanje. Radnja prikaže probleme koji nastaju kada odluči vratiti svog sina za koje su njegovi posvojitelji vezali. *La Voleuse* je bio prvi film u kome su zajedno nastupili Schneider i Piccoli, koji će kasnije postati jedan od najpopularnijih glumačkih parova evropske kinematografije.

## Uloge
* Romy Schneider : Julia Kreuz
* Michel Piccoli : Werner Kreuz
* Hans Christian Blech : Radek Kostrowicz
* Sonia Schwarz : Frau Kostrowicz
* Mario Huth : mali Carlo

## Vanjske veze
*
Les Créatures

***Les créatures*** () je francusko-švedski crno-bijeli igrani film snimljen 1966. godine u režiji Agnès Varda. Po žanru predstavlja kombinaciju drame i fantastike. Protagonist, čiji lik tumači Michel Piccoli je književnik koji živi na otoku Noirmoutier-en-l'Île zajedno sa suprugom (čiji lik tumači Catherine Denevue) koja je onijemila uslijed prometne nesreće. Radnja prikazuje kako nastoji napisati roman pri čemu mu kao model za likove služe njegovi susjedi na otoku, i kako se zbog toga počinje brisati granica između stvarnosti i mašte. *Les Créatures* je napravljen u stilu Novog vala.

## Uloge
* Michel Piccoli : Edgar Piccoli
* Catherine Deneuve : son épouse
* Lucien Bodard : l'ingénieur Ducasse
* Bernard Lajarrige : le Docteur Destau
* Eva Dahlbeck : Michele Quellec
* Jeanne Allard : Henriette
* Joëlle Gozzi : Suzon
* Pierre Danny : Max Picot, marchand de draps
* Louis Falavigna : le second marchand, complice de Picot
* Alain Roy : le vieux Quellec
* Marie-France Mignal : Viviane Quellec
* Nino Castelnuovo : l'électricien
* Britta Pettersson : Lucie de Montyon
* Jacques Charrier : René de Montyon
* Ursula Kubler : la maîtresse de René
* Nicole Courcel

## Vanjske veze
*
Doug Aldrich

**Doug Aldrich** (rođen 19. februara 1964., Rali, Sjeverna Karolina) je Los Anđeleski hard rok gitarista, Od 2002. godine član engleske grupe Whitesnake. On je osnovao bend Burning Rain sa Keith St. John, 1998. godine, a kasnije je svirao sa bendovima Dio, Lion, Hurricane, House of Lords i Bad Moon Rising. Objavio je također nekoliko solo albuma.

## Biografija
Dough je prvi put počeo da svira gitaru sa 11 godina (1976.), kada ga je njegova sestra Dženifer upoznala sa sviranjem Jef Beka (). Godinu dana kasnije kupio je prvu električnu gitaru. Gitara je došla sa Sears-a, a kopija je Les Paula. I ako je još uvek bio isuviše mlad Dag je učestvovao na audiciji za bend Kis () (1981). On nije dobio svirku, ali rezultat audicije je susret sa Gene Simmonsom, a oni su ostali prijatelji i do danas. Zajedno sa školskim drugovima formirao je grupu Mensfild () 1982. godine, a tri godine kasnije (1985). pridružio se grupi Lion. Tokom ovog perioda Dag je dobijao mnoge ponude da snima i ide na turneje sa mnogim drugim umjetnicima.

Tokom 90-ih, Doug i Kal Swan formirali su bend Bad Moon Rising i organizovali turneje po Aziji i Europi. Zajedno su snimili tri albuma. U isto vrijeme Doug je imao priliku da svoj izuzetan talenat za električnu gitaru pretvori u instrumentalne solo albume.

Daga je 2001. godine pozvao Ronnie James za snimanje albuma „Killing The Dragon“. Album je predstavljao povratak početnom stilu grupe Dio. Dag je međutim veći dio turneje bio odsutan. Grupa je nastupala tokom cijele 2002. i snimila uživo DVD y Nujorku.

Iste godine, grupa Whitesnake ga je zamolila da se pridruži obnovljenoj grupi. Učestvuje u dvomjesečnoj turneji za njihovu 25. godišnjicu. Posle toga dolazi do česte saradnje i on postaje dio grupe.

## Muzičke grupe
Bio je član sljedećih grupa:
* Burning Rain
* Whitesnake
* Dio
* Bad Moon Rising
* Lion
* Hurricane
* House Of Lords
* Mansfeild

## Diskografija

## Reference

## Vanjske veze
* An Interview with Doug Aldrich, pristupljeno 3. septembar 2012 
* Doug Aldrich Biography, pristupljeno 3. septembar 2012